biswa921/orwiki-latest-pages-articles-raw huggingface dataset:
ଅଂଶୁମାନ ଜୋଶୀ

ଅଂଶୁମାନ ଯୋଶୀ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମରାଠୀ କଥାଚିତ୍ର ଜଗତରେ କାମ କରନ୍ତି । ସେ ୨୦୧୧ ମସିହାରେ ଶାଲା ଜରିଆରେ ଅଭିନୟ କରିବା ଆରମ୍ଭ କରିଥିଲେ ।୨୦୨୩ ମସିହାରେ ସେ ମାଲାୟାଲମ୍ କଥାଚିତ୍ର ଥ୍ୟାଙ୍କମ୍‌ରେ ମଧ୍ୟ ଅଭିନୟ କରିଛନ୍ତି । ଏହି କଥାଚିତ୍ରଟିରେ ସେ ଜଣେ ମରାଠୀ ପୋଲିସ୍ ଅଧିକାରୀ ଭୂମିକାରେ ଅଭିନୟ କରିଥିଲେ ।

 ଅଭିନୟ ଜୀବନ 
ଜୋଶୀ କିଶୋର ବୟସରୁ ଅଭିନୟ କରିବା ଆରମ୍ଭ କରିଥିଲେ । ସେ ବୀରେନ୍ଦ୍ର ବାଲସାଙ୍ଗକରଙ୍କ ନିର୍ଦ୍ଦେଶିତ ବୋଲପାଟଣାଚା ମୁକନାୟକ: ବିଷ୍ଣୁପନ୍ତ ଦାମଲେରେ ବଷ୍ଣୁପନ୍ତ ଦାମଲେ ଭୂମିକାରେ ଅଭିନୟ କରିଥିଲେ । ସେ କଥାଚିତ୍ର ବ୍ୟତୀତ କିଛି ନାଟକରେ ମଧ୍ୟ ଆଭିନୟ କରୁଛନ୍ତି ।

 ଅଭିନୀତ କଥାଚିତ୍ର 
 ଶାଲା (୨୦୧୧, ମରାଠୀ)
 ମାହିସ୍ (୨୦୧୨, ମରାଠୀ)
 ପୁରଣପୋଲି (କ୍ଷୁଦ୍ର ଚଳଚ୍ଚିତ୍ର)
 ଫଟୋକପି (୨୦୧୬, ମରାଠୀ)
 ଫୁଣ୍ଟ୍ରୁ (୨୦୧୬, ମରାଠୀ)
 ଫାଷ୍ଟର୍ ଫେନେ (୨୦୧୭, ମରାଠୀ)
 କାରୱାଁ (୨୦୧୮, ହିନ୍ଦୀ)
 ଥ୍ୟାଙ୍କମ୍ (୨୦୨୩, ମାଲାୟାଲମ୍)

 ପୁରସ୍କାର 
 ୧୦ମ ପୁଣେ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ ୨୦୧୨–୨୦୧୩ରେ ସ୍ୱତନ୍ତ୍ର ଜୁରୀ ପୁରସ୍କାରPune Mirror  Pune Mirror,08/03/2012
 ଶାଲା ପାଇଁ ଏସୀୟ ଚଳଚ୍ଚିତ୍ର ମହୋତ୍ସବ କୋହ୍ଲାପୁର ୨୦୧୧–୨୦୧୨ରେ ଶ୍ରେଷ୍ଠ ଶିଶୁ କଳାକାର ପୁରସ୍କାରkolhapurworld.com  kolhapurworld.com,17/01/2012
 ମହାରାଷ୍ଟ୍ର ରାଜ୍ୟ ଚଳଚ୍ଚିତ୍ର ପୁରସ୍କାର ୨୦୧୨ରେ ସ୍ୱତନ୍ତ୍ର ଜୁରୀ ପୁରସ୍କାରmaujmaja.com  maujmaja.com, 21/04/2012
 ୨୦୧୨ରେ ଜୀ ଗୌରବ ପୁରସ୍କାର
 ଶ୍ରେଷ୍ଠ ଶିଶୁ କଳାକାର ଭାବରେ ଭି. ଶାନ୍ତାରାମ ପୁରସ୍କାର ୨୦୧୨http://www.maujmaja.com   www.maujmaja.com, 21/04/2012

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମରାଠୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ପ୍ରେମୀ ନମ୍ବର ୱାନ୍

ପ୍ରେମୀ ନମ୍ବର ୱାନ୍ ୨୦୦୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସଞ୍ଜୟ ନାୟକ (ଟୁଟୁ) ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ସ୍ୱରୂପ ନାୟକ ଏହି କଥାଟିର ସ୍ୱର ସଂଯୋଜନା କରିଥିଲେ । ଭବାନୀ ପ୍ରସାଦ ଏହି କଥାଚିତ୍ରଟିର ସହ-ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ କୋଏଲ ମଲ୍ଲିକ । ଉତ୍ତମ ମହାନ୍ତି, ବିଜୟ ମହାନ୍ତି, ଅପରାଜିତା ମହାନ୍ତି, ଗ୍ଲୋରିଆ ମହାନ୍ତି, ଜୟୀରାମ ସାମଲ, ଶ୍ୟାମଳେନ୍ଦୁ, କାନ୍ତା ସିଂହ, ମନୁ ପତି, ଚକ୍ରଧର ସାହୁ, ରାହୁଲ ଦେବ, ଦେବୁ ବୋଷ, ସରୋଜ ଦାସ, ସାହେବ ସିଂହ, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୦୫ ମସିହାର ଜୁନ ୧୨ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଉଭୟ ଓଡ଼ିଆ ଓ ବଙ୍ଗଳା ଭାଷାରେ ମୁକ୍ତିଲାଭ କରିଥିଲା ।

ଅଭିନୟ
 ଅନୁଭବ ମହାନ୍ତି
 କୋଏଲ ମଲ୍ଲିକ
 ଉତ୍ତମ ମହାନ୍ତି
 ବିଜୟ ମହାନ୍ତି
 ଅପରାଜିତା ମହାନ୍ତି
 ଗ୍ଲୋରିଆ ମହାନ୍ତି
 ଜୟୀରାମ ସାମଲ
 ଶ୍ୟାମଳେନ୍ଦୁ
 କାନ୍ତା ସିଂହ
 ମନୁ ପତି
 ଚକ୍ରଧର ସାହୁ
 ଦେବୁ ବୋଷ
 ସରୋଜ ଦାସ
 ସାହେବ ସିଂହ
 ହରିହର ମହାପାତ୍ର
 କୁଲିଆ
 ଚାନ୍ଦିନୀ
 ରାହୁଲ ଦେବ

କାହାଣୀ

ଗୀତ ଏବଂ ସଙ୍ଗୀତ
ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଇରା ମହାନ୍ତି, ତପୁ ମିଶ୍ର, ଟି. ସୌରୀ, କୁମାର ବାପି, ସ୍ୱରୂପ ନାୟକ, ଉଦିତ ନାରାୟଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଓଡ଼ିଶା ବିଧାନ ସଭାର ବାଚସ୍ପତିଙ୍କ ତାଲିକା

ବିଧାନ ସଭାର ବାଚସ୍ପତି ବିଧାନ ସଭାର ସର୍ବୋଚ୍ଚ ଅଧିକାରୀ ହୋଇଥାନ୍ତି । ବିଧାନ ସଭା ନିର୍ବାଚନ ପରେ ପ୍ରଥମ ସଭାରେ ବାଚସ୍ପତିଙ୍କ ନିର୍ବାଚନ ହୋଇଥାଏ । ବିଧାନ ସଭାର ୫ ବର୍ଷ କାର୍ଯ୍ୟକାଳ ମଧ୍ୟରେ ନିର୍ବାଚିତ ସଭ୍ୟମାନଙ୍କ ମଧ୍ୟରୁ ଜଣଙ୍କୁ ବାଚସ୍ପତି ଭାବରେ ବଛାଯାଇଥାଏ ।

ସ୍ୱାଧୀନତା ପୂର୍ବରୁ ଓ ପରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିବା ବାଚସ୍ପତିମାନଙ୍କର ତାଲିକା ।
+ନାମବିଧାନ ସଭାଆରମ୍ଭ ଦିନଶେଷ ଦିନସୂଚନା/ଆଧାରମୁକୁନ୍ଦ  ପ୍ରସାଦ ଦାସ୧ମ ଓଡ଼ିଶା ବିଧାନ ସଭା (ସ୍ୱାଧୀନତା ପୂର୍ବରୁ)୨୮ ଜୁଲାଇ ୧୯୩୭୨୯ ମଇ ୧୯୪୬ଲାଲ ମୋହନ ପଟ୍ଟନାୟକ୨ୟ ଓଡ଼ିଶା ବିଧାନ ସଭା (ସ୍ୱାଧୀନତା ପୂର୍ବରୁ)୨୯ ମଇ ୧୯୪୬୬ ମାର୍ଚ୍ଚ ୧୯୫୨ନନ୍ଦ କିଶୋର ଦାସ୧ମ ଓଡ଼ିଶା ବିଧାନ ସଭା୦୬ ମାର୍ଚ୍ଚ ୧୯୫୨୨୭ ମଇ ୧୯୫୭ନୀଳକଣ୍ଠ ଦାସ୨ୟ ଓଡ଼ିଶା ବିଧାନ ସଭା୨୭ ମଇ ୧୯୫୭୧ ଜୁଲାଇ ୧୯୬୧ଲିଙ୍ଗରାଜ ପାଣିଗ୍ରାହୀ୩ୟ ଓଡ଼ିଶା ବିଧାନ ସଭା୧ ଜୁଲାଇ ୧୯୬୧୧୮ ମାର୍ଚ୍ଚ  ୧୯୬୭ନନ୍ଦ କିଶୋର ମିଶ୍ର୪ର୍ଥ ଓଡ଼ିଶା ବିଧାନ ସଭା୧୮ ମାର୍ଚ୍ଚ ୧୯୬୭୧୨ ଅପ୍ରେଲ ୧୯୭୧ନନ୍ଦ କିଶୋର ମିଶ୍ର୫ମ ଓଡ଼ିଶା ବିଧାନ ସଭା୧୨ ଅପ୍ରେଲ ୧୯୭୧୨୧ ମାର୍ଚ୍ଚ ୧୯୭୪ବ୍ରଜ ମୋହନ ମହାନ୍ତି୬ଷ୍ଠ ଓଡ଼ିଶା ବିଧାନ ସଭା୨୧ ମାର୍ଚ୍ଚ ୧୯୭୪୧ ଜୁଲାଇ ୧୯୭୭ସତ୍ୟପ୍ରିୟ ମହାନ୍ତି୭ମ ଓଡ଼ିଶା ବିଧାନ ସଭା୧ ଜୁଲାଇ ୧୯୭୭୧୨ ଜୁନ ୧୯୮୦ସୋମନାଥ ରଥ୮ମ ଓଡ଼ିଶା ବିଧାନ ସଭା୧୨ ଜୁନ ୧୯୮୦୧୧ ଫେବୃଆରୀ ୧୯୮୪ପ୍ରସନ୍ନ କୁମାର ଦାସ୨୨ ଫେବୃଆରୀ ୧୯୮୪୧୪ ଫେବୃଆରୀ ୧୯୮୫ପ୍ରସନ୍ନ କୁମାର ଦାସ୯ମ ଓଡ଼ିଶା ବିଧାନ ସଭା୧୪ ଫେବୃଆରୀ ୧୯୮୫୯ ମାର୍ଚ୍ଚ ୧୯୯୦ଯୁଧିଷ୍ଠିର ଦାସ୧୦ମ ଓଡ଼ିଶା ବିଧାନ ସଭା୯ ମାର୍ଚ୍ଚ ୧୯୯୦୨୨ ମାର୍ଚ୍ଚ ୧୯୯୫କିଶୋର ଚନ୍ଦ୍ର ପଟେଲ୧୧ଶ ଓଡ଼ିଶା ବିଧାନ ସଭା୨୨ ମାର୍ଚ୍ଚ ୧୯୯୫୧୪ ଜାନୁଆରୀ ୧୯୯୬ଚିନ୍ତାମଣି ଦ୍ୟାନ ସାମନ୍ତରା୧୬ ଫେବୃଆରୀ ୧୯୯୬୧୦ ମାର୍ଚ୍ଚ ୨୦୦୦ଶରତ କୁମାର କର୧୨ଶ ଓଡ଼ିଶା ବିଧାନ ସଭା୧୦ ମାର୍ଚ୍ଚ ୨୦୦୦୨୧ ମଇ ୨୦୦୪ମହେଶ୍ୱର ମହାନ୍ତି୧୩ଶ ଓଡ଼ିଶା ବିଧାନ ସଭା୨୧ ମଇ ୨୦୦୪୩୧ ମାର୍ଚ୍ଚ ୨୦୦୮କିଶୋର କୁମାର ମହାନ୍ତି୧୯ ଅଗଷ୍ଟ ୨୦୦୮୨୫ ମଇ ୨୦୦୯ପ୍ରଦୀପ କୁମାର ଅମାତ୧୪ଶ ଓଡ଼ିଶା ବିଧାନ ସଭା୨୫ ମଇ ୨୦୦୯୨୦ ମଇ ୨୦୧୪ନିରଞ୍ଜନ ପୂଜାରୀ୧୫ଶ ଓଡ଼ିଶା ବିଧାନ ସଭା୨୬ ମଇ ୨୦୧୪୬ ମଇ ୨୦୧୭ପ୍ରଦୀପ କୁମାର ଅମାତ୧୬ ମଇ ୨୦୧୭୩୧ ମଇ ୨୦୧୯ସୂର୍ଯ୍ୟ ନାରାୟଣ ପାତ୍ର୧୬ଶ ଓଡ଼ିଶା ବିଧାନ ସଭା୧ ଜୁନ ୨୦୧୯୪ ଜୁନ ୨୦୨୨ବିକ୍ରମ କେଶରୀ ଆରୁଖ୧୩ ଜୁନ ୨୦୨୨୧୨ ମଇ ୨୦୨୩ପ୍ରମିଳା ମଲ୍ଲିକ୨୨ ସେପ୍ଟେମ୍ବର ୨୦୨୩ଏବେଯାଏଁ

 ଆହୁରି ଦେଖନ୍ତୁ 

 ଓଡ଼ିଶାର ମନ୍ତ୍ରୀମଣ୍ଡଳ
 ଓଡ଼ିଶାର ରାଜ୍ୟପାଳମାନଙ୍କର ତାଲିକା
 ଓଡ଼ିଶାର ନେତାମାନଙ୍କର ତାଲିକା
 ଓଡ଼ିଶାର ମୁଖ୍ୟମନ୍ତ୍ରୀମାନଙ୍କର ତାଲିକା

 ଆଧାର 

ଶ୍ରେଣୀ:ଓଡ଼ିଶା ସରକାର
କର୍ତ୍ତବ୍ୟ

କର୍ତ୍ତବ୍ୟ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶଙ୍କର ପାତ୍ର, ଯାହାକି ଶ୍ରୀ ଜଗନ୍ନାଥ ମୁଭିଜ୍ ଓ ମୁକ୍ତି ଏକ୍ସପ୍ରେସ ପ୍ରଯୋଜନା ସଂସ୍ଥାଦ୍ୱାରା ନିର୍ମାଣ କରାଯାଇଥିଲା । ସୂର୍ଯ୍ୟ ନାରାୟଣ ବେହେରା ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମାନସ ରଞ୍ଜନ ପାତ୍ର ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନ୍ୟ କରିଥିଲେ ସତ୍ୟଜିତ ପୁରୋହିତ, ରୂପେଶ, ତନୁଶ୍ରୀ ଓ ପ୍ରିୟଦର୍ଶିନୀ । ବିଜୟ ମହାନ୍ତି, ଅଶ୍ରୁମୋଚନ ମହାନ୍ତି, ରତନ ମେହେର, ଜୀବନ ପଣ୍ଡା, ସୂର୍ଯ୍ୟ ନାରାୟଣ ବେହେରା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ସେପ୍ଟେମ୍ବର ୧ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ସତ୍ୟଜିତ ପୁରୋହିତ
 ରୂପେଶ
 ତନୁଶ୍ରୀ
 ପ୍ରିୟଦର୍ଶିନୀ
 ବିଜୟ ମହାନ୍ତି
 ଅଶ୍ରୁମୋଚନ ମହାନ୍ତି
 ରଚନ ମେହେର
 ଜୀବନ ପଣ୍ଡା
 ସୂର୍ଯ୍ୟ ନାରାୟଣ ବେହେରା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପି. କୁମାର । ଅରୁଣ ମନ୍ତ୍ରୀ, ମାନସ ସାସମଲ, ସୂର୍ଯ୍ୟ ନାରାୟଣ ବେହେରା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ, ହ୍ୟୁମାନ ସାଗର, ମାଧବ, କୁମାର ବିଜୁ, ସଞ୍ଜୁ ମହାନ୍ତି, କୁମାର ବାପି, ଗିନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଲାଲ ମୋହନ ପଟ୍ଟନାୟକ

ଲାଲ ମୋହନ ପଟ୍ଟନାୟକ (୧୮୯୧ – ୧୯୫୬) ଜଣେ ଓଡ଼ିଆ ରାଜନୀତିଜ୍ଞ, ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ସ୍ୱାଧୀନତା ପୂର୍ବର ଓଡ଼ିଶା ବିଧାନ ସଭାର ବାଚସ୍ପତି ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଲାଲ ମୋହନ ପଟ୍ଟନାୟକ ୧୮୯୧ ମସିହାରେ ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସି ଅନ୍ତର୍ଗତ ଶ୍ରୀକାକୁଲମସ୍ଥିତ ବୁଧାରସିଂହ ଗ୍ରାମରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ସେ ବ୍ରହ୍ମପୁରରୁ ହାଇସ୍କୁଲ ଶିକ୍ଷା ଶେଷ କରିବା ପରେ କଲିକତାରୁ କଳାରେ ସ୍ନାତକ ଏବଂ ମାଡ୍ରାସରୁ ଆଇନରେ ସ୍ନାତକ କରିଥିଲେ । ତାଙ୍କ ପୁଅ ପ୍ରଣବ ପଟ୍ଟନାୟକ ଜଣେ କଣ୍ଠଶିଳ୍ପୀ ଓ ତାଙ୍କ ଝିଅ ସୁଧାଂଶୁମାଳିନୀ ରାୟ ଜଣେ ରାଜନୀତିଜ୍ଞ ଥିଲେ ।

 ସ୍ୱାଧୀନତା ସଂଗ୍ରାମରେ ଯୋଗଦାନ 
ମାଡ୍ରାସରୁ ଆଇନରେ ସ୍ନାତକ କରିବା ପରେ ଓକିଲାତି ପାଇଁ ସେ ବ୍ରହ୍ମପୁର ଫେଇଥିଲେ ଏବଂ ସେହି ସମୟରେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନରେ ତାଙ୍କର ଗୁରୁତ୍ୱପୂର୍ଣ୍ଣ ଭୂମିକା ଥିଲା, ଯେଉଁଠି ସେ ଓଡ଼ିଆ ଭାଷାଭାଷୀ ଗଡ଼ଜାତ ରାଜ୍ୟଗୁଡ଼ିକୁ ଓଡ଼ିଶା ପ୍ରଦେଶ ସହିତ ମିଶେଇବା ପାଇଁ କାମ କରିଥିଲେ । ସ୍ୱାଧୀନତା ଆନ୍ଦୋଳନ ସମୟରେ ସେ ଧର୍ମ ପରିବର୍ତ୍ତନ କରି ଖ୍ରୀଷ୍ଟ ଧର୍ମ ଆପଣେଇଥିଲେ ଏବଂ ବ୍ରହ୍ମପୁର ଓ କଟକର ବିଭିନ୍ନ ମିଶନାରୀ କାର୍ଯ୍ୟ ସହିତ ଯୋଡ଼ି ହୋଇଥିଲେ ।

 ରାଜନୈତିକ ଜୀବନ 
ଲାଲ ମୋହନ ପଟ୍ଟନାୟକ ୧୯୨୧ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭାରତୀୟ ଖ୍ରୀଷ୍ଟିଆନ ଓଡ଼ିଶାରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଏହି ବିଧାନ ସଭାରେ ୨୮ ମଇ ୧୯୪୬ରୁ ୨୦ ଫେବୃଆରୀ ୧୯୫୨ରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।  ଏହି ବିଧାନ ସଭା ବାଚସ୍ପତି ଭାବରେ ମଧ୍ୟ ସେ କାର୍ଯ୍ୟ କରିଥିଲେ ।

 ସାହିତ୍ୟକୃତି 
ଲାଲ ମୋହନ ପଟ୍ଟନାୟକଙ୍କର ସଙ୍ଗୀତ ଓ କବିତାରେ ରୁଚି ଥିଲା । ସେ ଓଡ଼ିଆ ଓ ଇଂରାଜୀ ଭାଷାରେ ପୁସ୍ତକ ରଚନା କରିଥିଲେ । ସେ ରେଜରେକ୍ଟେଡ୍ ଓଡ଼ିଶା ନାମକ ଏକ ଇଂରାଜୀ ପୁସ୍ତକ ରଚନା କରିଥିଲେ, ଯେଉଁଥିରେ ତାଙ୍କ ସମୟର ବିଭିନ୍ନ ସାମାଜିକ ଓ ରାଜନୀତିକ ଅସୁବିଧା ବିଷୟରେ ଉଲ୍ଲେଖ କରିଥିଲେ । ୧୯୪୭ ମସିହାରେ ତାଙ୍କ ରଚିତ କବିତା ସଂକଳନ ଜୀବନ ଚମ୍ପୂ ଓ ୧୯୪୯ ମସିହାରେ ଅନ୍ୟତମ କବିତା ପୁସ୍ତକ ବନ୍ଦନା ପ୍ରକାଶିତ ହୋଇଥିଲା ।

 ରଚିତ ପୁସ୍ତକ 

 ରେଜରେକ୍ଟେଡ୍ ଓଡ଼ିଶା (ଇଂରାଜୀ: Resurrected Orissa)
 ଜୀବନ ଚମ୍ପୂ (ଓଡ଼ିଆ)
 ବନ୍ଦନା (ଓଡ଼ିଆ)

 ମୃତ୍ୟୁ 
୧୯୫୬ ମସିହାରେ ତାଙ୍କର ମୃତ୍ୟୁ ହୋଇଥିଲା । ୨୭ ଫେବୃଆରୀ ୧୯୫୬ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୮୯୧ ଜନ୍ମ
ଶ୍ରେଣୀ:୧୯୫୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ପ୍ରଭାସ କୁମାର ସିଂହ

ପ୍ରଭାସ କୁମାର ସିଂହ (ଜନ୍ମ: ୨୫ ଜୁନ ୧୯୬୪) ଜଣେ ଭାରତୀୟ ରାଜନେତା । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାବରେ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ୧୧,୧୭୮ ଖଣ୍ଡ ଭୋଟ ବ୍ୟବଧାନରେ ବିଜୟୀ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ପ୍ରଭାସ ୧୯୬୪ ମସିହାର ଜୁନ ୨୫ ତାରିଖରେ ବରଗଡ଼ ଜିଲ୍ଲାର ଭାଟିଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାଧୁଚରଣ ସିଂହ ଓ ପତ୍ନୀଙ୍କ ନାମ ମଞ୍ଜୁଶ୍ରୀ ସିଂହ । ସେ ସମ୍ବଲପୁର ବିଶ୍ୱବିଦ୍ୟାଳୟ  ଓ ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ସେ କଳାରେ ସ୍ନାତକୋତ୍ତର କରିବା ପରେ ପିଏଚ୍‌ଡି କରିଛନ୍ତି ।

 ରାଜନୈତିକ ଜୀବନ 
ପ୍ରଭାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩,୮୩,୨୩୦ ଖଣ୍ଡ ଭୋଟ ପାଇଥିଲେ ଏବଂ ତାଙ୍କ ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ସୁବାସ ଚୌହାନଙ୍କୁ ୧୧,୧୭୮ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ହେମେନ୍ଦ୍ର ଚନ୍ଦ୍ର ସିଂହ

ହେମେନ୍ଦ୍ର ଚନ୍ଦ୍ର ସିଂହ (୨୯ ସେପ୍ଟେମ୍ବର ୧୯୬୭ – ୫ ସେପ୍ଟେମ୍ବର ୨୦୧୪) ଜଣେ ଭାରତୀୟ ରାଜନେତା ଥିଲେ । ସେ ୨୦୧୪ ଭାରତୀୟ ସାଧାରନ ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ଭାବରେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ ଓ ପରିବାର 
ମହାରାଜା ବି.କେ. ସିଂହ ଓ ମହାରାଣୀ ଲୋକ୍ରାଜୟାଙ୍କର ୨ୟ ସନ୍ତାନ ଭାବରେ ହେମେନ୍ଦ୍ର ନୟାଗଡ଼ର ରାଜ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ବଡ଼ ଭାଇ ଗଜେନ୍ଦ୍ର ଚନ୍ଦ୍ର ସିଂହ । ସେ ପ୍ରତ୍ୟୁଷା ରାଜେଶ୍ୱରୀ ସିଂହଙ୍କୁ ବିବାହ କରିଥିଲେ, ଯିଏକି ତାଙ୍କ ମୃତ୍ୟୁ ପରେ ଉପ-ନିର୍ବାଚନରେ ବିଜୟୀ ହୋଇ ସାଂସଦ ହୋଇଥିଲେ ।

 ରାଜନୈତିକ ଜୀବନ 
ହେମେନ୍ଦ୍ର ଓଡ଼ିଶା ରାଜନୀତିରେ ପ୍ରଥମ ଭାରତୀୟ କଂଗ୍ରେସର ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ । ଫେବୃଆରୀ ୨୦୧୪ରେ ସେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ ।

୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୯,୭୫୯ ଖଣ୍ଡ ଭୋଟ ପାଇଥିଲେ, ମାତ୍ର ବିଜୁ ଜନତା ଦଳ ପ୍ରାର୍ଥୀ ଅରୁଣ କୁମାର ସାହୁଠାରୁ ୨୭,୩୪୧ ଭୋଟରେ ପରାଜିତ ହୋଇଥିଲେ ।

୨୦୧୪ ଭାରତୀୟ ସାଧାରଣ ନିର୍ବାଚନରେ ସେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ତାଙ୍କ ନିକଟତମ ପ୍ରତିଦ୍ୱନ୍ଦ୍ୱୀ କଂଗ୍ରେସ ପ୍ରାର୍ଥୀ ହରିହର କରଣଙ୍କୁ ୧,୮୧,୦୧୭ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ସେ ସାଂସଦ ଭାବରେ ତାଙ୍କର ମୃତ୍ୟୁ ଯାଏଁ କାମ କରିଥିଲେ ।

 ମୃତ୍ୟୁ 
ହୃଦ୍‌ଘାତ ଓ ସେପ୍ସିସରେ ପୀଡ଼ିତ ହୋଇ ଭୁବନେଶ୍ୱରରେ ଚିକିତ୍ସାଧିନ ଥିବେଳେ ୨୦୧୪ ମସିହାର ସେପ୍ଟେମ୍ବର ୫ ତାରିଖରେ ତାଙ୍କ ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଆଧାର 
 ମାଇଁନେତାରେ ସୂଚନା

ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କନ୍ଧମାଳ ଜିଲ୍ଲାର ଲୋକ
ସଞ୍ଜୟ ଭୋଇ

ସଞ୍ଜୟ ଭୋଇ (ଜନ୍ମ: ୧୧ ମାର୍ଚ୍ଚ ୧୯୭୪) ଜଣେ ଭାରତୀୟ ରାଜନେତା । ସେ ୨୦୦୯ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
ସଞ୍ଜୟ ୧୯୪୯ ମସିହାର ମାର୍ଚ୍ଚ ୧୧ ତାରିଖରେ ବରଗଡ଼ ଜିଲ୍ଲାର ପାଇକମାଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କୃପାସିନ୍ଧୁ ଭୋଇ ଜଣେ ସାଂସଦ ଭାବରେ ସମ୍ବଲପୁରରୁ ଲୋକ ସଭାକୁ ୪ ଥର ନିର୍ବାଚିତ ହୋଇଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଶିକ୍ଷା ଗ୍ରହଣ କରିଥିଲେ ଏବଂ ଜଣେ ଆଇଟି ଇଞ୍ଜିନିୟର୍ ଭାବରେ କାମ କରୁଥିଲେ ।

 ରାଜନୈତିକ ଜୀବନ 
ସଞ୍ଜୟ ତାଙ୍କ ବାପାଙ୍କ ମୃତ୍ୟୁ ପରେ ଓଡ଼ିଶା ଫେରି ଆସିଥିଲେ ଏବଂ ପଶ୍ଚିମ ଓଡ଼ିଶାର ବିଭିନ୍ନ ପଛୁଆ ବର୍ଗ ଅଞ୍ଚଳରେ ଉନ୍ନତି ପାଇଁ କାମ କରୁଥିଲେ । ସେ ଓଡ଼ିଶାର ଅନାହାରରେ ମୃତ୍ୟକୁ ରୋକିବା ଦିଗରେ କାମ କରୁଥିଲେ । ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ରାଜନୀତି ଆରମ୍ଭ କରିଥିଲେ । ଡିସେମ୍ବର ୨୦୨୨ରେ ସେ କଂଗ୍ରେସ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

୨୦୦୯ ଭାରତୀୟ ସାଧାରଣ ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜେପି ପ୍ରାର୍ଥୀ ରାଧାରାଣୀ ପଣ୍ଡାଙ୍କୁ ଏକ ଲକ୍ଷରୁ ଅଧିକ ଭୋଟ ବ୍ୟବଧାନରେ ପରାସ୍ତ କରି ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

୨୦୧୪ ଭାରତୀୟ ସାଧାରଣ ନିର୍ବଚନରେ ସେ କଂଗ୍ରେସର ପାର୍ଥୀ ଭାବରେ ବରଗଡ଼ରୁ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ସମୁଦାୟ ୨,୭୪,୬୧୦ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହିଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ପ୍ରଭାସ କୁମାର ସିଂହ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 

 ଭାରତ ସରକାରଙ୍କ ପୋର୍ଟାଲରେ ସଞ୍ଜୟ ଭୋଇଙ୍କ ବିଷୟରେ

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ରାଜନୀତିଜ୍ଞ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ବିଜୟ ବିଶ୍ୱାଳ

ବିଜୟାନନ୍ଦ ବିଶ୍ୱାଳ (ଜନ୍ମ: ୧୬ ମଇ ୧୯୬୪) ଜଣେ ଭାରତୀୟ ଚିତ୍ରକର, ଯିଏକି ବିଜୟ ବିଶ୍ୱାଳ ନାମରେ ଜଣାଶୁଣା । ସେ ନାଗପୁରରେ ଭାରତୀୟ ରେଳବାଇର ଜଣେ ମୁଖ୍ୟ ଟିକେଟ ନିରୀକ୍ଷକ ଭାବରେ କାର୍ଯ୍ୟ କରୁଥିଲେ । ଚିତ୍ରକଳା ଜାରି ରଖିବା ପାଇଁ ସେ ସ୍ବେଚ୍ଛାକୃତ ଭାବେ ଭାରତୀୟ ରେଳରୁ ଅବସର ନେଇଥିଲେ ।

 ଜନ୍ମ 
୧୯୬୪ ମସିହାର ମଇ ୧୬ ତାରିଖରେ ସେ ଅନୁଗୋଳ ଜିଲ୍ଲାର ପାଲଲହଡ଼ାଠାରେ ଜନ୍ମଗ୍ରହଣ କରିଥିଲେ ।

 ପେଷା 
ସେ ରେଳ ବିଭାଗରେ ଚାକିରୀ କରିବାବେଳେ ଫାଙ୍କା ସମୟରେ କାଜଗ କଲମରେ ଚିତ୍ର ଆଙ୍କୁଥିଲେ । ସେ ମୁଖ୍ୟତଃ ୱାଟର୍ କଲର୍ ପେଣ୍ଟିଂ କରନ୍ତି । ତାଙ୍କର ଚିତ୍ରଗୁଡ଼ିକ ପ୍ରାୟତଃ ଭାରତର ଗ୍ରାମୀଣ ଜୀବନ ଉପରେ ଆଧାରିତ ।

 ପୁରସ୍କାର ଓ ସମ୍ମାନ 
୨୦୦୮ ମସିହରେ ଓ ଟିଭିଦ୍ୱାରା ଆୟୋଜିତ ଏକ ଚିତ୍ରାଙ୍କନ ପ୍ରତିଯୋଗିତରେ ସେ ମହାପ୍ରଭୁ ଜଗନ୍ନାଥଙ୍କର ଏକ ୱାଟର୍ କଲର୍ ପେଣ୍ଟିଂ କରି ପ୍ରଥମ ହୋଇଥିଲେ । ତାଙ୍କ ଚିତ୍ରକଳା କାର୍ଯ୍ୟ ପାଇଁ ଓଡ଼ିଶା ସରକାରଙ୍କଦ୍ୱାରା ସେ ସମ୍ମାନିତ ହୋଇଛନ୍ତି । ସେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅନେକ ଚିତ୍ର ରେଳଗାଡ଼ି ସହିତ ଆଙ୍କିଥିଲେ, ଫଳରେ ତାଙ୍କୁ ମନ କି ବାତ କାର୍ଯ୍ୟକ୍ରମରେ ମୋଦୀ ପ୍ରଶଂସା କରିଥିଲେ ।

 ଆଧାର 

 ବାହାର ଆଧାର 
 

 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଚିତ୍ରକର
ରାଜେଶ ଯୋଶୀ

ରାଜେଶ ଯୋଶୀ (୩୧ ଜୁଲାଇ ୧୯୬୮ – ୧୨ ଜାନୁଆରୀ ୧୯୯୮) ଜଣେ ଭାରତୀୟ କଥାଚିତ୍ର ଓ ଥିଏଟର ଅଭିନେତା ଥିଲେ ଯିଏକି ରଙ୍ଗୀଲା (୧୯୯୫) ଓ ସରଫରୋଶ (୧୯୯୯) ଆଦି ହିନ୍ଦୀ କଥାଚିତ୍ରରେ ଅଭିନୟ ପାଇଁ ଜଣାଶୁଣା ।

୧୯୯୮ ମସିହାର ଜାନୁଆରୀ ୧୧ ତାରିଖରେ ସେ କାର ଦୁର୍ଘଟଣାରେ ଆହାତ ହୋଇଥିଲେ ଏବଂ ତା' ପରଦିନ ୨୯ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲେ । ତାଙ୍କ ମୃତ୍ୟୁ ପରେ ତାଙ୍କ ଅଭିନୀତ ଶେଷ କଥାଚିତ୍ର ସତ୍ୟା ମୁକ୍ତିଲାଭ କରିଥିଲା । ସେ ଅଭିନେତା ମନୋଜ ଯୋଶୀଙ୍କ ସାନ ଭାଇ ଥିଲେ ।

 ଅଭିନୀତ କଥାଚିତ୍ର 
 ଆନ୍ଥମ୍ (୧୯୯୧)
 ରଙ୍ଗୀଲା (୧୯୯୫)
 ତେରେ ମେରେ ସପ୍ନେ (୧୯୯୬)
 ଆଫ୍ଲାଟୁନ୍ (୧୯୯୭)
 ସତ୍ୟା (୧୯୯୮)
 ସରଫରୋଶ (୧୯୯୯)
 ଲାବାରିସ୍ (୧୯୯୯)
 ଖୌଫ (୨୦୦୦)

 ଆଧାର 

 ବାହାର ଆଧାର 
 
 ବଲିଉଡ ହଙ୍ଗାମାରେ ରାଜେଶ ଯୋଶୀ
 ନ୍ୟୁଜ୍ ଲିଙ୍କ୍

ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ପିମୋଜାଇଡ

ପିମୋଜାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଓରାପ,  ହେଉଛି ସିଜୋଫ୍ରେନିଆ ଏବଂ ଟୁରେଟ୍ ସିଣ୍ଡ୍ରୋମର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଟୁରେଟ ରୋଗରେ ହାଲୋପେରିଡଲ ଭଳି ଅନ୍ୟ ଚିକିତ୍ସା ପ୍ରଭାବଶାଳୀ ନ ହେଲେ ଏହା ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାର୍କିନସୋନିଜ୍ମ, ଶୁଖିଲା ପାଟି ଏବଂ ନିଦ୍ରାଳୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଟାର୍ଡିଭ୍ ଡିସକାଇନେସିଆ, ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ, କ୍ୟୁଟି ବିସ୍ତାର ଏବଂ ବାତ ଅନ୍ତର୍ଭୁକ୍ତ ହୋଇପାରେ |  ଏହା ଡାଇଫିନାଇଲବୁଟାଇଲପିପେରାଡାଇନ୍ ଶ୍ରେଣୀରେ ଏକ ଆଣ୍ଟିସାଇକୋଟିକ୍ ଔଷଧ ଅଟେ । ଏହା ଉଭୟ ଡୋପାମାଇନ୍ ଏବଂ ସେରୋଟୋନିନ୍ ରିସେପ୍ଟର ଉପରେ ପ୍ରଭାବ ପକାଇଥାଏ ।

୧୯୬୩ ମସିହାରେ ପିମୋଜାଇଡ ପେଟେଣ୍ଟ୍ ହୋଇଥିଲା ଏବଂ ୧୯୬୯ରେ ଫ୍ରାନ୍ସରେ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୪ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ମସିହାରେ ୪୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ୪୩୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଆଇପିଏସ୍ ଦୁର୍ଗା

ଆଇପିଏସ୍ ଦୁର୍ଗା ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କାଣ୍ଡୋଇ, ଯାହାକି ଭିଦିଶା କ୍ରାଫ୍ଟ ବ୍ୟାନରରେ ନିର୍ମିତ ହୋଇଥିଲେ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜା ଡି । ସଙ୍ଗୀତକାର ଗୁଡ୍‌ଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂର୍ଯ୍ୟମୟୀ ମହାପାତ୍ର । ସୁକାନ୍ତ ରଥ, ମହାପ୍ରସାଦ କର, ମଧୁମିତା ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୪ ଅପ୍ରେଲ ୨୦୨୩ରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

ଅଭିନୟ
 ସୂର୍ଯ୍ୟମୟୀ ମହାପାତ୍ର - ଦୁର୍ଗା
 ସୁକାନ୍ତ ରଥ
 ମହାପ୍ରସାଦ କର
 ମଧୁମିତା ମହାନ୍ତି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ

ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜିବ ଦ୍ୱିବେଦୀ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜେନ୍ଦ୍ର ମହାନ୍ତ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ଭବ ମାନସିଂହ, ଅଙ୍କିତ କୁମାର ଓ ତୃପ୍ତି ମିରାମ୍ବିକା । ମହିମା ଦାଶ, ଆକାଶ ଓ ପ୍ରସନ୍ନଜିତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୩୦ ଅପ୍ରେଲ ୨୦୨୩ରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା ।

ଅଭିନୟ

 ସମ୍ଭବ ମାନସିଂହ
 ଅଙ୍କିତ କୁମାର
 ତୃପ୍ତି ମିରାମ୍ବିକା
 ମହିମା ଦାଶ
 ଆକାଶ
 ପ୍ରସନ୍ନଜିତ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଗୀତ

ଆଧାର

ବାହାର ଆଧାର
 
 ତରଙ୍ଗ ପ୍ଲସ୍‌ରେ ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଦେବଦାସ (ଓଡ଼ିଆ ନାଟକ)

ଦେବଦାସ ୨୦୨୩ ମସିହାରେ ଓଡ଼ିଆ ଭାଷାରେ ମଞ୍ଚସ୍ଥ ଏକ ନାଟକ । ଦେବଦାସ ଛୋଟରାୟ ଏହି ନାଟକଟି ରଚନା କରିଥିଲେ ଏବଂ ଏହାର ନିର୍ଦ୍ଦେଶନା ଦେଇଥିଲେ ଦେବ ମେହେର । ଏହି ନାଟକଟିର ନିର୍ମାଣ କରିଥିଲେ ଅରୋନିମା ଏଣ୍ଟରଟେନ୍‌ମେଣ୍ଟ ।

ଏହି ନାଟକର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଣ ଜୟ, ଶୀତଲ ପାତ୍ର ଓ ବିଏମ୍ ବୈଶାଳୀ । ଏହା ପ୍ରଥମେ ୨୦୨୩ ମସିହାର ଅପ୍ରେଲ ୨୭ ତାରିଖରେ ଭୁବନେଶ୍ୱରସ୍ଥିତ ରବୀନ୍ଦ୍ର ମଣ୍ଡପରେ ପ୍ରଦର୍ଶିତ ହୋଇଥିଲା ।

 ଅଭିନୟ 

 ରାଣ ଜୟ - ଦେବ
 ଶୀତଲ ପାତ୍ର - ପାର
 ବିଏମ୍ ବୈଶାଳୀ - ଚନ୍ଦ୍ରମୁଖୀ

 ଗୀତ ଓ ସଙ୍ଗୀତ 

ଏହି ନାଟକଟିର ସ୍ୱର ସଂଯୋଜନା କରିଥିଲେ ଓମପ୍ରକାଶ ମହାନ୍ତି । ସୁସ୍ମିତା ଦାସ, ଦେବସ୍ମିତା ମିଶ୍ର, ଅରବିନ୍ଦ ଦତ୍ତ ଆଦି କଣ୍ଠଶିଳ୍ପୀମାନେ ଏହି ନାଟକଟିରେ କଣ୍ଠଦନା କରିଥିଲେ ।
 ଆଧାର 

 ବାହାର ଆଧାର 
 

ଶ୍ରେଣୀ:ଓଡ଼ିଆ ନାଟକ
ରବୀନ୍ଦ୍ର ମଣ୍ଡପ

ରବୀନ୍ଦ୍ର ମଣ୍ଡପ, ଭୁବନେଶ୍ୱରଠାରେ ଥିବା ଏକ ସରକାରୀ ପ୍ରେକ୍ଷାଳୟ । ପ୍ରେକ୍ଷାଳୟଟି ଭୁବନେଶ୍ୱରର କେନ୍ଦ୍ରସ୍ଥଳ ମଧୁସୂଦନ ନଗରଠାରେ ଅବସ୍ଥିତ । ଏହା ରବୀନ୍ଦ୍ରନାଥ ଠାକୁରଙ୍କ ନାମରେ ନାମିତ । ଏଠାରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହୋଇଥାଏ ।

thumb|ରବୀନ୍ଦ୍ର ମଣ୍ଡପ

 ଇତିହାସ 
ରବୀନ୍ଦ୍ର ମଣ୍ଡପ, ୧୯୬୦ ମସିହାରେ ନିର୍ମାଣ କରାଯାଇଥିଲା । ଜୁଲିଅସ ଭାଜ ଏହି ପ୍ରେକ୍ଷାଳୟକୁ ଡିଜାଇନ କରିଥିଲେ ।

 ସୁବିଧା ଓ ସୁଯୋଗ 
ଏହି ମଣ୍ଡପରେ ୮୬୦ ଜଣ ଲୋକଙ୍କର ବସିବା ନିମନ୍ତେ ବ୍ୟବସ୍ଥା କରାଯାଇଛି । ସେଥିମଧ୍ୟରୁ ୫୬୦ଟି ସିଟ ମୁଖ୍ୟ ହଲରେ, ୨୩୫ଟି ସିଟ ବାଲକୋନୀରେ ଓ ୩୫ଟି ସିଟ ଲବିରେ ଅଛି । ଏଠାରେ ୩୨ ଚ୍ୟାନେଲ ସାଉଣ୍ଡ ମିକ୍ସିଂର କନସୋଲ ରହିଛି ।

 ଆଧାର 

ଶ୍ରେଣୀ:ଭୁବନେଶ୍ୱର
ଶ୍ରେଣୀ:ଓଡ଼ିଆ ସଂସ୍କୃତି
ଧୋକା - ଦି ଗେମ୍ ଅଫ୍ ଲଭ୍

ଧୋକା - ଦି ଗେମ୍ ଅଫ୍ ଲଭ୍ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି  କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତ୍ରିପତି ସାହୁ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, କୁକିଜ୍ ସ୍ୱାଇଁ ଓ ଅଭିପ୍ସା ଭଞ୍ଜ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପୃଥ୍ୱୀରାଜ ନାୟକ, ଜଗନ୍ନାଥ ସାହୁ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର ୨୦୨୩ ମସିହାର ମଇ ୭ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

ଅଭିନୟ
 ସୁଭାଶିଷ ଶର୍ମା
 କୁକିଜ୍ ସ୍ୱାଇଁ
 ଅଭିପ୍ସା ଭଞ୍ଜ
 ପୃଥ୍ୱୀରାଜ ନାୟକ
 ଜଗନ୍ନାଥ ସାହୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ଅମ୍ରିତା ନାୟକ, ଏସ୍. ଜିତୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଅସିତ ରଞ୍ଜନ ଦାସ

ଅସିତ ରଞ୍ଜନ ଦାସ ଜଣେ ଓଡ଼ିଆ ସୀତାର ଓ ଏସରାଜ ବାଦକ, ଯିଏକି ଓଡ଼ିଆ କଥାଚିତ୍ର ସହିତ ଆକାଶବାଣୀ, ଦୂରଦର୍ଶନ ଓ ରଙ୍ଗମଞ୍ଚ ଆଦିରେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଶା ଅପେରା, ଶ୍ରୀକୃଷ୍ଣ ଅପେରା ଓ ଜନତା ଅପେରା ଆଦି ଯାତ୍ରାପାର୍ଟିରେ ମଧ୍ୟ ସୀତାର ବାଦନ କରିଛନ୍ତି ।

 ଜନ୍ମ, ପରିବାର ଓ ଶିକ୍ଷା 
ଅସିତ ବାଲେଶ୍ୱର ଜିଲ୍ଲାର ପଦାଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କା ବାପାଙ୍କ ନାମ ମନୋରଞ୍ଜନ ଦାସ, ଯିଏକି ତାଙ୍କର ପ୍ରଥମ ଗୁରୁ ଭାବରେ ତାଙ୍କୁ ସୀତାର ବାଦନ ଶିଖାଇଥିଲେ । ସେ ବାଲେଶ୍ୱରର ସାଇକଳା ମନ୍ଦିର ଓ ଭୁବନେଶ୍ୱରର ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟୟନ କରିଥିଲେ ।

 ପେଷା 
୧୯୭୫ ମସିହାରେ ସେ ଅନ୍ନପୂର୍ଣ୍ଣ ଗ୍ରୁପ୍-ଏରେ ଯୋଗ ଦେଇଥିଲେ । ସେ ବାଲେଶ୍ୱର, ଭୁବନେଶ୍ୱର, ରାଉରକେଲା, ମୟୂରଭଞ୍ଜ ଆଦି ସ୍ଥାନରେ ବିଭିନ୍ନ ମଞ୍ଚରେ ସୀତାର ବାଦନ କରିଛନ୍ତି । ଓଡ଼ିଶା ବାହାରେ ମଧ୍ୟ ବିଭିନ୍ନ ସ୍ଥାନରେ ସେ ସୀତାର ଓ ଏସରାଜ ବାଦନ କରିଛନ୍ତି । ସେ ଓଡ଼ିଆ କଥାଚିତ୍ର, ଆକାଶବାଣୀ, ଦୂରଦର୍ଶନ ଓ ଯାତ୍ରାପାର୍ଟି ଆଦିରେ ସୀତାର ବାଦନ କରିଛନ୍ତି ।

 କାମ କରିଥିବା ଯାତ୍ରାପାର୍ଟି 

 ଓଡ଼ିଶା ଅପେରା
 ଶ୍ରୀକୃଷ୍ଣ ଅପେରା
 ଜନତା ଅପେରା

 କଥାଚିତ୍ର 

 ଟିକେ ହସ ଟିକେ ଲୁହ (୧୯୮୧)

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ସୀତାର ବାଦକ
ଟ୍ରାଷ୍ଟୁଜୁମାବ ଏମଟାନସାଇନ

ଟ୍ରାଷ୍ଟୁଜୁମାବ ଏମଟାନସାଇନ, ଏକ ବାଣିଜ୍ୟ ନାମ କାଡସିଲା, ହେଉଛି ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଏଚଇଆର୨ (HER2) ଯୁକ୍ତାତ୍ମକ ପାଇଁ ବ୍ୟବହୃତ ହୁଏ ଯାହା ଅନ୍ୟାନ୍ୟ ଔଷଧ ସହିତ ଚିକିତ୍ସା କରାଯାଇସାରିଛି । ଏହା ୨୫ ମାସରୁ ୩୧ ମାସ ପର୍ଯ୍ୟନ୍ତ ସାମଗ୍ରିକ ବଞ୍ଚିବାରେ ଉନ୍ନତି କରିଥିଲା |  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ଅଇ, ଯକୃତ ସମସ୍ୟା, ରକ୍ତସ୍ରାବ, ମାଂସପେଶୀ ଯନ୍ତ୍ରଣା ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ସମସ୍ୟା, ଇନଫ୍ୟୁଜନ୍ ପ୍ରତିକ୍ରିୟା ଏବଂ ସ୍ନାୟୁଗତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଏକ ଆଣ୍ଟିବଡି-ଡ୍ରଗ୍ କଞ୍ଜୁଗେଟ୍ ।"NCI". www.cancer.gov. 2 February 2011. Archived from the original on 3 March 2021. Retrieved 13 January 2022. ଏଥିରେ ମୋନୋକ୍ଲୋନାଲ ଆଣ୍ଟିବଡି ଟ୍ରାଷ୍ଟୁଜୁମାବ ରହିଥାଏ ଯାହା ସାଇଟୋଟକ୍ସିକ୍ ଏଜେଣ୍ଟ ଡିଏମ୧ 

(DM1) ସହିତ ସଂଯୁକ୍ତ HER2 ସହିତ ଅନୁବନ୍ଧିତ ହୋଇଥାଏ ।

୨୦୧୩ ମସିହାରେ ଆମେରିକା ଏବଂ ୟୁରୋପରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଆଜଣେ ୭୦ କିଗ୍ରା ଓଜନର ଲୋକପାଇଁ ୯,୪୦୦ ଡଲାର ଖର୍ଚ୍ଚ ହୁଏ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରସିକା ଯୋଶୀ

ରସିକା ଯୋଶୀ (୧୨ ସେପ୍ଟେମ୍ବର ୧୯୭୨ – ୭ ଜୁଲାଇ ୨୦୧୧) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ମୁଖ୍ୟତଃ ମରାଠୀ ଏବଂ ହିନ୍ଦୀ କଥାଚିତ୍ର ଜଗତରେ କାମ କରୁଥିଲେ । ସେ ମରାଠୀ ଥିଏଟର ଏବଂ ଭାରତୀୟ ଦୂରଦର୍ଶନ ଜଗତରେ କାମ କରିବା ସହିତ ହନ୍ଦୀ କଥାଚିତ୍ରରେ ମରାଠୀ ବ୍ୟକ୍ତିତ୍ୱ ଅଭିନୟ ପାଇଁ ଜଣାଶୁଣା ଥିଲେ ।

 ବ୍ୟକ୍ତିଗତ ଜୀବନ 
ରସିକା ୧୯୭୨ ମସିହାର ସେପ୍ଟେମ୍ବର ୧୨ ତାରିଖରେ ମୁମ୍ବାଇରେ ଏକ ମରାଠୀ ହିନ୍ଦୁ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ନିର୍ଦ୍ଦେଶକ ତଥା ଅଭିନେତା ଗିରିଶ ଯୋଶୀଙ୍କୁ ବିବାହ କରିଥିଲେ ।

 ପେଷା 
ସେ ଲତା ନାଭେଦକରଙ୍କଦ୍ୱାରା ନିର୍ମିତ ମରାଠୀ ନାଟକ ଉଞ୍ଚା ମାଝା ଜୋକା ଜରିଆରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ଅବିନାଶ ମସୁରେକର ଓ ସ୍ମିତା ତଲୱାଲକରଙ୍କ ସହିତ କାମ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା ରାମ ଗୋପାଳ ବର୍ମାଙ୍କ ନିର୍ଦ୍ଦେଶିତ ନଟ୍ ଏ ଲଭ୍ ଷ୍ଟୋରୀ । ସେ ହ୍ୱାଇଟ୍ ଲିଲି ଆଣ୍ଡ୍ ନାଇଟ୍ ରାଇଡର୍ ନାଟକରେ ଲେଖିକା, ନିର୍ଦ୍ଦେଶିକା ଏବଂ ଅଭିନେତ୍ରୀ ଭାବରେ କାମ କରିଥିଲେ ।

 ଅଭିନୀତ କଥାଚିତ୍ର 
 ହିନ୍ଦୀ 
 ଗାୟବ (୨୦୦୪)
 ଏକ ହାସିନା ଥି (୨୦୦୪)
 ବାସ୍ତୁ ଶାସ୍ତ୍ର (୨୦୦୪)
 ଡର୍‌ନା ଜରୁରୀ ହୈ (୨୦୦୬)
 ମାଲାମାଲ୍ ଉଇକ୍‌ଲି (୨୦୦୬)
 ଡାର୍ଲିଂ (୨୦୦୭)
 ଜନି ଗଦ୍ଦାର୍ (୨୦୦୭)
 ଢୋଲ୍ (୨୦୦୭)
 ଭୁଲ୍ ଭୁଲୈୟା (୨୦୦୭)
 ଦେ ତାଲି (୨୦୦୮)
 ବିଲୁ (୨୦୦୯)
 ନଟ୍ ଏ ଲଭ୍ ଷ୍ଟୋରୀ (୨୦୧୧)

 ଦୂରଦର୍ଶନ 
ପ୍ରପଞ୍ଚ (ମରାଠୀ)

ଘାଡ଼ଲେ ବିଘଡ଼ଲେ (ମରାଠୀ)

ବୁଆ ଆଲା (ମରାଠୀ)

ୟେ ଦୁନିୟା ହୈ ରଙ୍ଗୀନ (ମରାଠୀ; ୧୯୯୯)

ବନ୍ଦିନୀ (ହିନ୍ଦୀ; ୨୦୦୯-୨୦୧୧)

 ମୃତ୍ୟୁ 
ଲିଉକେମିଆରେ ପୀଡ଼ିତ ହୋଇ ୨୦୧୧ ମସିହାର ଜୁଲାଇ ୭ ତାରିଖରେ ସେ ମୁମ୍ବାଇର ଏକ ନରସିଂହୋମ୍‌ରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୮ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମରାଠୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ପ୍ରତିଶୋଧ

ପ୍ରତିଶୋଧ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସାଇ ସ୍ୱରାଜ ମଙ୍ଗରାଜ । ସଙ୍ଗୀତକାର ଗୁଡଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଏଲିନା ସାମନ୍ତରାୟ । ସମରେଶ ରାଉତରାୟ, କୁନା ତ୍ରିପାଠୀ, ନିକି, ପ୍ରୀତିରାଜ ଶତପଥୀ, ପିୟୁଷ ତ୍ରିପାଠୀ, ଜୀବନ ପଣ୍ଡା, ପୁଷ୍ପା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଏଲିନା ସାମନ୍ତରାୟ
 ସମରେଶ ରାଉତରାୟ
 କୁନା ତ୍ରିପାଠୀ
 ନିକି
 ପ୍ରୀତିରାଜ ଶତପଥୀ
 ପିୟୁଷ ତ୍ରିପାଠୀ
 ଜୀବନ ପଣ୍ଡା
 ପୁଷ୍ପା ପଣ୍ଡା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ସତ୍ୟଜିତ ପ୍ରଧାନ, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ସେପ୍ଟେମ୍ବର ୨୫ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ପୂର୍ବରୁ ଏହା ୨୨ ସେପ୍ଟେମ୍ବରରେ ମୁକ୍ତିଲାଭ କରିବାର ଥିଲା, ମାତ୍ର ପରେ ଘୁଞ୍ଚାଯାଇଥିଲା । ୧ ଅକ୍ଟୋବର ୨୦୨୩ରେ ଏହା ଜୀ ସାର୍ଥକରେ ପ୍ରଦର୍ଶିତ ହୋଇଥିଲା ।

ଆଧାର

ବାହାର ଆଧାର
 
 ୟୁ-ଟ୍ୟୁବ୍‌ରେ ଟ୍ରେଲର୍

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌